Francisco Ferrera
<s>Francisco Ferrera (San Juan de Flores, 29. siječnja 1794. – Chalatenango, 10. travnja 1851.) bio je honduraški vojskovođa i političar, najznačajniji po tome što je bio prvi ustavno izabrani predsjednik Hondurasa.</s>

<s>U mladosti je bio dio trupa generala Francisca Morazána te je sudjelovao u brojnim značajnim bitkama protiv federalne vlasti Centralne Amerike.</s><s>U toku vojnih kampanja, izvojevao je nekoliko značajnih pobjeda, nakon čega ga je Morazán, zbog pružene hrabrosti, nagradio promaknućem.</s><s>Od rujna 1833. do siječnja 1834., bio je privremeni (vršitelj dužnosti) državni poglavar Hondurasa.</s>

<s>Kada je Francisco Morazán preuzeo vlast u Centralnoj Americi, Ferrera se pobunio protiv federalizma, želeći ostvariti potpunu nezavisnost Hondurasa.</s><s>U važnom okršaju kod Spirita Santa u travnju 1839. godine, Ferrera je doživio težak poraz od Morazána, nakon čega je pobjegao u Nikaragvu.</s><s>Ipak, federalistička republika Centralne Amerike ubrzo je propala i Honduras je stekao nezavisnost; José Francisco Zelaya je postao vršitelj dužnosti predsjednika, dok 1840. godine nisu organizirani izbori na kojima je za prvog predsjednika izabran upravo Ferrera.</s><s>Prisegnuo je 1. siječnja 1841. godine.</s>

<s>Na vlasti je bio do 1843. godine, nakon čega je Vijeće ministara privremeno preuzelo vlast.</s><s>Ferrera je dekretom 1843. godine ponovo izabran za predsjednika; na dužnosti je ostao do 1845. godine.</s><s>Kasnije je sudjelovao u vladama u svojstvu ministra te je još neko vrijeme bio izrazito utjecajan u honduraškoj politici.</s>

<s>Preminuo je 1851. godine u Salvadoru.</s>

<s>Honduraški političari
Predsjednici Hondurasa
Vojskovođe</s>

